ขยายเวลาเปิด-ปิด "สวนสาธารณะ" 3 แห่ง ตอบสนองการใช้ชีวิตคนกรุงเทพฯ
นายชัชชาติ สิทธิพันธุ์ ผู้ว่าราชการกรุงเทพมหานคร เปิดเผยถึงการขยายเวลาเปิด-ปิด "สวนสาธารณะ" 3 แห่ง เป็นเวลา 04.30 น.- 22.00 น. โดยเริ่มตั้งแต่วันที่ 1 สิงหาคม 2565 ว่า วันนี้เป็นวันแรกที่จะมีการเปิดสวนสาธารณะเร็วขึ้นเป็นเวลา 04.30 น. และขยายเวลาปิดเป็นเวลา 22.00 น. เพื่อให้ประชาชนกรุงเทพมหานครได้มาใช้สวนสาธารณะกันมากขึ้นใน 3 สวนคือ สวนลุมพินี สวนจตุจักรและอุทยานเบญจสิริ ซึ่งเป็นการทดลองในสวนที่มีคนใช้บริการเป็นจำนวนมาก จากการลงพื้นที่อุทยานเบญจสิริพบว่า มีความพร้อมทั้งในส่วนของเจ้าหน้าที่รักษาความปลอดภัย ไฟฟ้าส่องสว่างและห้องน้ำ